Godt 2500 studerende begyndte i 2014 på en ny videregående uddannelse, selv om de allerede har afsluttet en uddannelse på samme niveau eller højere.

Der er ifølge Uddannelses- og Forskningsministeriet i alt 1.500 forskellige kombinationer af dobbeltuddannelser i 2014.

Læs også : Minister: Staten skal ikke betale for dobbeltuddannelse

De hyppigste valg af ny uddannelse, for personer som i forvejen havde en uddannelse på samme niveau og lavere, var i fagene jura, socialrådgiver, bygningsingeniør og seniorofficer.

Det er sådanne uddannelsesskift, som Venstre-regeringen sammen med Socialdemokraterne og Dansk Folkeparti fra næste år vil kræve delvis deltagerbetaling for. Pengene skal i stedet bruges til at dække udgifter til dagpengesystemet.

Læs også : Regeringen, DF og S vil lave loft over gratis uddannelser